**Животна форма**

Животна форма представља скуп особина које неки организам развија да би био прилагођен средини у којој се налази.

Неке животне форме код животиња:

* Према начину кретања разликујемо летеће, пливајуће, ходајуће форме. Важно је разумети да животне форме представљају одраз станишта а не сродности живих бића. Делфини више личе на рибе него на копнене сисаре, кит-ајлула и плави кит јако личе иако се ради о врло несродним организмима.
* Према начину исхране разликујемо: месоједе, преживаре, глодаре

Грађа вилице и изглед зуба јако зависи од начина исхране. Месоједи имају оштре и троугласте зубе. Нарочито су развијени очњаци који служе за дављење плена. Преживари имају зубне плоче, а глодари секутиће, два у горњој и два у доњој вилици. Ови секутићи се зову заглодњаци и јако су јаки.

Када неки научник пронађе скекет неке животиње, већ по изгледу зуба зна како се животиња хранила а то даје доста података и како је живела.

* Начин размножавања: рађају младунце или полажу јаја

Гмизавци и птице живе на копну и због тога полажу јаја како би се младунци развили у средини где нема воде. Њихова јаја имају развијену љуску која спречава исушивање ембриона. Сисари рађају младунце што је и најбоља прилагођеност на сушне и променљиве услове средине.

* Према дневно-ноћној активности имамо дневну и ноћну животну форму. Слепи мишеви се орјентишу преко слуха, сове имају растресито и меко перје, а мачке пукотинасту зеницу.
* Према физиологији имамо топлокрвне и хладнокрвне форме. Код хладнокрвних организама температура тела зависи од спољашње средине а топлокрвни имају сталну телесну температуру. Хладнокрвни су водоземци и гмизавци, а топлокрвни су птице и сисари. Топлокрвни живе свуда а хладнокрвни само тамо где је довољно топло.